Is-sena 2016 kienet waħda impenjattiva ferm għalina. Filwaqt li bqajna nibnu fuq ix-xogħol li wettaqna, kif ukoll tajna bidu għal inizjattivi ġodda, ix-xena lokali tal-kotba baqgħet tikber. Qed iseħħu affarijiet sbieħ fix-xena lokali fejn jidħlu kotba u letteratura u l-opportunitajiet qed jiżdiedu dejjem. Il-kontribut tal-Kunsill Nazzjonali tal-Ktieb lix-xena lokali qatt ma kien daqshekk attiv, u ninsabu kunfidenti li l-kontribut tagħna se jkompli jikber u jsir aktar sinifikanti fis-snin li ġejjin. Bdejna s-sena 2016 fuq nota pożittiva b'żieda fil-baġit, u dejjem aktar pjanijiet ambizzjużi u interessanti li ħafna minnhom wettaqniehom. IlFestival Nazzjonali tal-Ktieb, meqjus minn ħafna bħala l-aktar avveniment importanti għall-industrija lokali talkotba, reġa' kien suċċess akbar minn dak tas-sena li għaddiet u saħansitra bi programm ta' attivitajiet akbar, aktar bejgħ u rata ta' attendanza ogħla millpubbliku. Żidna l-ħlasijiet pro-capita tal-jeddijiet tas-self pubbliku lillawturi, bqajna nespandu l-kampanja għall-Premju Nazzjonali tal-Ktieb u espandejna l-attività tagħna fix-xena internazzjonali b'mod konsiderevoli. Is-servizz tagħna tal-ISMN tnieda din is-sena u bdejna nippromovuh mal-każini tal-banda bħala mezz li jiżgura li xogħolhom huwa arkivjat f'istituzzjonijiet pubbliċi bħal-Librerija Nazzjonali. Fuq nota personali, waħda mill-kisbiet favoriti tiegħi tal-Kunsill Nazzjonali tal-Ktieb fl-2016 kienet il-ġabra u d-diġitizzazzjoni sħiħa tad-dejta tal-ISBN u l-pubblikazzjoni tagħha f'database fuq l-internet. Din hija disponibbli mingħajr ħlas għallpubbliku anke bħala dejta miftuħa li tista' titniżżel. Il-motto tagħna wara proġetti bħal dawn: We care, we share, jista' forsi jagħti eżempju tajjeb lillentitajiet pubbliċi l-oħrajn li għandhom dejta pubblika importanti. Bħala entità pubblika li toffri servizzi istituzzjonali lill-industrija lokali talkotba, il-Kunsill Nazzjonali tal-Ktieb huwa l-organizzazzjoni ewlenija involuta fil-formazzjoni tal-politika pubblika dwar l-industrija tal-kotba. Aħna kontinwament nippromovu l-interessi tal-awturi u tal-pubblikaturi meta nimpenjaw lilna nfusna mal-Gvern, mal-Parlament u ma' istituzzjonijiet oħrajn. Bħalissa, fost l-aktar ta' tħassib għalina, hemm irriformi tad-drittijiet tal-awtur tal-UE li se jintroduċu eċċezzjoni għad-drittijiet tal-awtur rigward l-edukazzjoni. Wara li vvalutajna r-riformi u s-sitwazzjoni lokali tad-drittijiet tal-awtur fit-tul, wasalna għall-konklużjoni li din l-eċċezzjoni rigward l-edukazzjoni se tkun ta' ħsara kbira għall-industrija lokali tal-pubblikazzjoni minħabba li se taggrava l-ksur eżistenti u mifrux tad-drittijiet tal-awtur fis-sistema edukattiva. Bħalissa qed naħdmu qatigħ mal-partijiet interessati kollha sabiex niżguraw li ma tiġix introdotta eċċezzjoni bħal din, imma fl-istess ħin bdejna naħdmu wkoll sabiex niżguraw li l-liġi tad-drittijiet tal-awtur hija 7 infurzata – bħalissa din tidher li hija sfida kbira u m'aħniex se noqogħdu lura milli naraw li sseħħ. Is-sena 2016 kienet sena pożittiva ħafna għal-letteratura hekk kif fl-aħħar ġie approvat Abbozz 113 mill-Parlament, fejn żdiedu l-possibbiltajiet ta' x'jista' jiġi ppubblikat legalment. Grazzi għarriformi l-ġodda, il-letteratura ma tista' qatt tiġi deskritta bħala pornografika legalment minħabba li d-definizzjoni ta' pornografija ġiet restritta għallimmaġni, u s-satira reliġjuża mhijiex aktar illegali minħabba li l-liġi tattkasbir tar-reliġjon tneħħiet mill-kotba tal-liġi tagħna. Nittamaw li l-2017 tkun is-sena fejn il-Parlament japprova att ġdid sabiex tibqa' tiżdied il-possibbiltà ta' x'jista' jiġi ppubblikat legalment. Hekk kif lestejna l-proċess talAbbozz 113, bdejna proċess wiesa' ta' konsultazzjoni ma' pubblikaturi, ma' awturi u ma' partijiet interessati oħrajn għall-abbozzar tal-liġi tal-Kunsill Nazzjonali tal-Ktieb. Saħansitra kkonsultajna ma' awturi fi Brussell li jiffurmaw parti importanti mill-komunità letterarja tagħna u ħloqna rabta mill-qrib magħhom. Fost it-tħassib ewlieni tal-awturi u tal-pubblikaturi li ħareġ minn dan ilproċess twil ta' konsultazzjoni kien hemm in-nuqqas ta' infurzar tal-liġi tad-drittijiet tal-awtur. Nemmnu li l-liġi Maltija dwar id-drittijiet talawtur hija pjuttost miktuba tajba u tipprovdi l-garanziji meħtieġa kollha. Madankollu, pajjiżna għadu lura fejn jidħol l-aspett tal-infurzar. Bħalissa l-liġi tal-Kunsill Nazzjonali tal-Ktieb qed tiġi abbozzata u nisperaw li tkun lesta meta dan ir-rapport imur għand il-gazzetti. Bqajna nespandu x-xogħol internazzjonali tagħna sabiex nesportaw il-kotba lokali tagħna kemm f'termini fiżiċi u kemm f'termini ta' materjal għat-traduzzjoni. Din hi xi ħaġa li bdejna naħdmu fuqha sentejn ilu biss u, ovvjament, neħtieġu aktar żmien sabiex nilħqu pajjiżi żgħar bħal tagħna, bħall-Iżlanda, imma diġà mxejna 'l quddiem ħafna u ninsabu kunfidenti li l-isforzi tagħna se jkollhom saħansitra aktar suċċess fil-futur qrib. Nafu li nistgħu 8 nagħtu bidu għal aktar proġetti tattraduzzjoni u nesportaw aktar kotba lejn l-Ewropa u lil hinn. Tajna spinta akbar lil xogħolna mal-istituzzjonijiet internazzjonali rilevanti. Irbaħna wkoll offerta kompetittiva sabiex nospitaw il-Laqgħa Ġenerali Annwali tal-ISBN f'Malta fl-2018 u li taħbat ukoll massena meta l-Belt Valletta jkollha t-titlu tal-Belt Kapitali Ewropea tal-Kultura. Il-preġju li tirbaħ premju nazzjonali tal-ktieb ma tistax tinjorah lanqas. Ma jistax ikun hemm sodisfazzjon akbar għal awtur u pubblikatur milli jaraw xogħolhom rikonoxxut b'mod uffiċjali bħala wieħed millaqwa pubblikazzjonijiet tas-sena. Madankollu, wieħed ma jistax ma jinnutax iż-żieda fil-preġju mogħtija lilLifetime Achievement Award, kemm fost il-komunità ta' kittieba kif ukoll fost il-pubbliku ġenerali. Mill-2015 bdejna niddedikaw attività speċjali fil-Festival Nazzjonali tal-Ktieb għarrebbieħa tal-premju, imma issa qed nippjanaw ukoll li nkomplu nfakkru l-għadd kbir ta' kisbiet tagħhom billi narkivjaw oġġetti importanti minn ħajjithom u minn xogħolhom. Nisperaw li eventwalment niġbru biżżejjed materjal sabiex niftħu mużew żgħir dwar il-kittieba tagħna li jista' jifforma parti minn ċentru letterarju. Sfida ewlenija li qed inħabbtu wiċċna magħha bħalissa fl-industrija talkotba hija n-nuqqas fl-għadd ta' ħwienet tal-kotba. L-akbar katina ta' ħwienet tal-kotba f'Malta, Agenda Bookshop, li prattikament tifforma l-qafas tal-industrija lokali tal-kotba, qed tnaqqas bil-mod il-mod l-ispazju ta' xkafef minħabba li qed tbiddel xi wħud mill-ħwienet għall-marka WH Smith. Din hija xejra negattiva fl-industrija lokali tal-kotba u raġuni ewlenija ta' tħassib għalina u għal kull min iħobb il-kotba. Jinħass in-nuqqas ta' ħwienet tal-kotba u hija ironija kbira li resqin lejn is-sena fejn se nospitaw it-titlu ta' Belt Kapitali tal-Kultura waqt li nesperjenzaw din il-problema infrastrutturali serja ħafna fis-suq talkotba tagħna. Qed nittamaw li xejriet bħal dawn jistgħu jinbidlu għallaħjar mis-settur privat, u fl-istess ħin qegħdin nagħfsu lill-Gvern sabiex jaċċetta pjanijiet għall-appoġġ ta' ħolqien ta' ħanut tal-kotba ġdid li jaqdi l-irwol ta' aġent kulturali. Waħda mill-aktar diskussjonijiet riċenti li saret fuq il-livell ta' kunsill kien it-tħassib minn xi awturi li neħtieġu strateġija nazzjonali ġdida dwar il-qari. Hemm sentiment qawwi fost l-awturi u l-pubblikaturi li mhumiex jingħataw daqstant rikonoxximent u appoġġ daqskemm jistħoqqilhom. Aħna wegħedniehom li se nibqgħu naħdmu fuq din. Anke jekk qatt qabel ma konna kapaċi nagħtu appoġġ daqs illum, nafu fiċ-ċert li għad fadlilna sew x'naqdfu. Se tiġi diskussa strateġija nazzjonali għall-qari fl-2017 u se nibqgħu naħdmu mal-entitajiet rilevanti bħallAġenzija Nazzjonali tal-Litteriżmu sabiex niżguraw li l-Gvern jippromovi l-qari u l-kotba bl-aqwa u bl-aktar mod attraenti possibbli. Nemmnu bis-sħiħ f'kummerċjalizzazzjoni effettiva, imma nemmnu wkoll li l-kummerċjalizzazzjoni għandha taqdi rwol superjuri minn dak li sservi lilha nnifisha. Barra minn hekk, aħna konvinti fit-twemmin tagħna li għandna nippromovu kotba ta' kwalità għolja u noqogħdu lura milli nippromovu kotba inferjuri, anke jekk popolari. Il-kotba huma l-aktar għodda importanti għall-iżvilupp kulturali, edukattiv u intellettwali tas-soċjetà. Għaldaqstant għandna noqogħdu attenti liema kotba nippromovu fliskejjel u fl-istituzzjonijiet edukattivi. Minħabba l-kompetizzjoni qalila, ilpubblikaturi lokali għamlu qabżiet kbar biex jassiguraw il-kwalità talpubblikazzjonijiet tagħhom, imma bħala entitajiet pubbliċi għandna nkunu responsabbli u assertivi biżżejjed li nżommu lura minn kotba tat-tfal li jimmpromovu divertiment fil-forma ta' umoriżmu tal-ħabba gozz minn karattri maskili li ta' sikwit huma sessisti u misoġini. Anke jekk stqarrijiet bħal dawn jidhru ovvji, nassigurakom li mhux kulħadd għandu l-istess ħsibijiet bħali fis-sistema edukattiva. Sabiex nagħlaq dan il-messaġġ nixtieq ngħid li s-sena 2016 kienet sena impenjattiva u pożittiva ħafna għalina, u s-sena 2017 tidher li se toffri sfida u interess akbar. Inwiegħdu li se nibqgħu nisfidaw u mhux naċċettaw kollox kif inhu, anke jekk ir-riħ qed jonfoħ kontrina. 9 Il-Premju Nazzjonali tal-Ktieb Fit-Tlieta, 7 ta' Novembru, saret iċ-ċerimonja uffiċjali tal-għoti talpremjijiet tat-tant mistenni Premju Nazzjonali tal-Ktieb 2016 għal kotba ppubblikati fl-2015. Din saret fil-Berġa ta' Kastilja taħt il-patronċinju tal-Prim Ministru kif inhi d-drawwa bħalissa, fejn fost il-finalisti nsibu numru rekord ta' awturi ġodda u emerġenti. Il-preżenza ta' ismijiet ġodda fost l-awturi tat-titli finalisti żgurat l-interess tal-pubbliku li jaqra. Fil-fatt, għall-ewwel darba, xi ħwienet tal-kotba ramaw xkaffa speċjali bit-titli finalisti fil-ġimgħat ta' qabel l-għoti tal-premju. Din hija indikazzjoni tal-fatt li r-riformi estensivi tal-2014 għas-sistema ta' aġġudikazzjoni u r-regoli ta' parteċipazzjoni kellhom l-effett mixtieq fiż-żieda tal-prestiġju tal-Premju. Dan ħeġġeġ lil aktar awturi sabiex jippreżentaw xogħolhom għall-evalwazzjoni. Sett standardizzat ta' kriterji, kull wieħed 10 assoċjat ma' għadd ta' punti li għandhom jiġu ppremjati għal aspetti partikulari tax-xogħol letterarju, jiżgura l-ġustizzja u t-trasparenza tal-proċess ta' aġġudikazzjoni. Fil-fatt, huwa possibbli għall-awturi kollha li ppreżentaw xogħolhom sabiex jitolbu kopja tar-rapport dwar xogħolhom mill-Bord ta' Aġġudikazzjoni Indipendenti. Qisna wkoll il-kwistjoni ta' pubbliċità aktar enerġetika u intensiva għall-Premju u din is-sena ħadna azzjoni dwar dan billi morna diversi drabi fuq l-istazzjonijiet tar-radju u tatteleviżjoni sabiex nippromovu l-avveniment. Fl-edizzjonijiet futuri tal-Premju għandna l-ħsieb u l-għan li nirfinaw aktar fuq dan l-aspett. Ir-rebbieħa tal-Premju Terramaxka 2016 XOGĦOL ORIĠINALI: KOTBA GĦAT-TFAL (ETAJIET 0-7) Mingu ta' Clare Azzopardi (Merlin Publishers Limited) Rebbieħa tal-Premju Nazzjonali Tal-Ktieb 2016 RUMANZI BIL-MALTI U BL-INGLIŻ Alex Vella Gera għal Trojan (Klabb Kotba Maltin) XOGĦOL ORIĠINALI: KOTBA GĦAT-TFAL (ETAJIET 8-12) NOVELLI BIL-MALTI U BL-INGLIŻ Irvin Vella Investigatur Virtwali: il-Każ Manduca ta' John A. Bonello (Merlin Publishers Limited) Trevor Zahra għal Vespri (Merlin Publishers) XOGĦOL ORIĠINALI: KOTBA GĦALL-ADOLEXXENTI (ETAJIET 13-16) Djamantini ta' Kulleġġ Santa Klara, Skola Sekondarja, Pembroke TRADUZZJONI: KOTBA TRADOTTI GĦALL-MALTI (ETAJIET 0-7) Vjoletta ta' Loranne Vella (Merlin Publishers Limited) rraduzzjoni ta' Violeta ta' Abril Calero TRADUZZJONI: KOTBA TRADOTTI GĦALL-MALTI (ETAJIET 8-12) Il-Leġġenda ta' San Ġorġ u d-Dragun ta' Pierre J. Mejlak (Merlin Publishers Limited) Traduzzjoni ta' La Llegenda de Sant Jordi i el Drac ta' Laura Vaqué PREMJU GĦALL-AĦJAR PRODUZZJONI TA' KTIEB: PREMJU TERRAMAXKA 2015 Merlin Publishers Limited għal Mingu ta' Clare Azzopardi PREMJU GĦALL-ILLUSTRATUR TAL-KTIEB REBBIEĦ FILKATEGORIJA XOGĦLIJIET ORIĠINALI: KOTBA GĦAT-TFAL (ETAJIET 0-7) Lisa Falzon għal Mingu PREMJU GĦALL-ILLUSTRATUR TAL-KTIEB REBBIEĦ FILKATEGORIJA XOGĦLIJIET ORIĠINALI: KOTBA GĦAT-TFAL (ETAJIET 8-12) Lisa Falzon għal Irvin Vella Investigatur Virtwali: il-Każ Manduca POEŻIJI BIL-MALTI U BL-INGLIŻ Nadia Mifsud għal Kantuniera 'l Bogħod (Skarta) TRADUZZJONI Edmund Teuma għal L-Iljieli Għarbin (BDL) RIĊERKA TA' NATURA ĠENERALI Gerald Bugeja għal Antonio Sciortino, The Lost Album (Kite Group) RIĊERKA TA' NATURA STORJOGRAFIKA Keith Sciberras għal Caravaggio to Mattia Preti: Baroque Painting in Malta (Midsea Books) u Paul George Pisani għal The Battle of Lepanto: An Unpublished Hospitaller Account (Salesians of Don Bosco) PREMJU GĦALL-AĦJAR PRODUZZJONI TA' KTIEB 2015 Birdlife Malta għal History of Ornithology in Malta NOMINA SPEĊJALI FIL-KATEGORIJA 'POEŻIJA BILMALTI U BL-INGLIŻ' Victor Fenech għall-pubblikazzjoni Doreen Micallef: il-Poeżija, il-Konferenza (L-Akkademja tal-Malti u Klabb Kotba Maltin) PREMJU MOGĦTI LIL DIK IL-PERSUNA LI KISBET SUĊĊESS BIL-KITBA TAGĦHA BĦALA KITTIEBA EMERĠENTI 2015 Leanne Ellul PREMJU LIL DIK IL-PERSUNA LI TAT KONTRIBUT SIEWI FIL-LETTERATURA Mario Azzopardi Membri tal-Bord ta' Aġġudikazzjoni Indipendenti Clare Vassallo, Mario Ellul, Victor Mallia Milanes, Andre' Vella Laurenti, Caldon Mercieca, Josette Attard, Justin Somerville, Kristy Borg and Ruth Ancilleri. 11 Finalisti tal-Premju Nazzjonali tal-Ktieb u tal-Premju Terramaxka 2016 Rumanzi bil-Malti u bl-Ingliż Vandalism ta' Lizzie Eldridge (Merlin Publishers) Iż-żejt f'Qiegħ l-Ilma ta' Martin Bugelli (Kite Group) Jien, Bħalek. Differenti. ta' Lorraine Galea (Horizons) Esklussiva Dotcom ta' Gabriel Schembri (Klabb Kotba Maltin) Trojan ta' Alex Vella Gera (Klabb Kotba Maltin) Novelli bil-Malti u bl-Ingliż Vespri ta' Trevor Zahra (Merlin Publishers) Mhux Bilfors Hekk ... ta' Alex Mizzi (Klabb Kotba Maltin) and Lawyers from 1666 ta' Albert Ganado (BDL) Caravaggio to Mattia Preti: Baroque Painting in Malta ta' Keith Sciberras (Midsea Books Ltd) L-Avventuri ta' Tipi ta' Joan Alison Farrugia (BDL) The Battle of Lepanto: 7 October 1571 – An Unpublished Hospitaller Account ta' Paul George Pisani (Salesians of Don Bosco) L-Għorfa f'Tarf l-Irdum ta' Victor Fenech (Horizons) Giuseppe Donati and Umberto Calosso: Two Italian Anti-fascist Refugees in Malta ta' Giorgio Peresso (SKS) History of Ornithology in Malta ta' Joe Sultana and John J. Borg (Birdlife Malta) Riċerka ta' Natura Ġenerali Bla Qiegħ: Poeżija mit-Trab 2010-2013 ta' Joe P. Galea (Horizons) Wild Flowers of the Maltese Islands ta' Edwin Lanfranco u Guido Bonett (BDL) Klin u Kapriċċi Oħra ta' Adrian Grima (Klabb Kotba Maltin) Antonio Sciortino: the Lost Album ta' Gerald Bugeja (Kite Group) South of the Kasbah ta' Norbert Bugeja (Midsea Books Ltd.) Patroloġija: L-Ewwel Volum ta' Alessandru Bonnici u Salvinu Caruana (ĊAK) Barefoot in the Saltpans – Poetry Mediterranean ta' Daniel Massa (Allied Publications) Rivelazzjoni u Profetiżmu fl-Islam ta' Edmund Teuma (ĊAK) Traduzzjoni L-Iljieli Għarbin ta' Edmund Teuma (BDL) Oscar u s-Sinjura Roża ta' Claudine Borg (Faraxa Publishing) – traduzzjoni ta' Oscar et la Dame Rose ta' Éric-Emmanuel Schmitt Sharon u l-Kunjata: Djarji minn Ramallah ta' Jean Paul Borg (SKS) – traduzzjoni ta' Sharon and My Mother-in-Law: Ramallah Diaries ta' Suad Amiry Il-Kappillan ta' Tours ta' Paul Zahra (Paul Zahra) – traduzjoni ta' Le Curé de Tours ta' Honoré de Balzac Il-Pesta tal-1676 ta' Joseph F. Grima (BDL) – traduzzjoni ta' The Plague of 1676: 11,300 Deaths ta' Joseph Micallef Riċerka ta' Natura Storjografika Slavery – Malta at the Crossroads: Transhipment of Slaves in a British Colony During the Nineteenth Century ta' Michael Refalo (BDL) Judge Robert Ganado: A History of the Government Departments from 1815 12 Il-Professur Għasfur ta' Ġorġ Mallia (Merlin Publishers) The People of the North 1546-1610 ta' Paul Catania (Midsea Books Ltd) Poeżiji bil-Malti u bl-Ingliż Kantuniera 'l Bogħod ta' Nadia Mifsud (Skarta) Irvin Vella – Investigatur Virtwali: Il-Każ Manduca ta' John A. Bonello (Merlin Publishers) The Maltese Islands and the Sea ta' Timmy Gambin (ed.) (Midsea Books Ltd) Qiegħda fil-Ponta ta' Lsieni: it-Tieni Ktieb ta' Ġużi Gatt (Klabb Kotba Maltin) Population Ageing in Malta: Multidisciplinary Perspectives ta' Marvin Formosa and Charles Scerri (Malta University Press) Aspetti tat-Traduzzjoni Maltija: itTransfer Kreattiv fit-Traduzzjoni bil-Malti ta' Charles Briffa (Horizons) PREMJU TAL-KTIEB TERRAMAXKA 2016 Xogħlijiet Oriġinali: Kotba għatTfal (Etajiet 0-7) Mingu ta' Clare Azzopardi (Merlin Publishers) Żuża, iż-Żebra l-Kurjuża ta' Mark Zammit (Klabb Kotba Maltin) In-Naffar li Xtaq Itir/The Scarecrow Who Wanted to Fly ta' Rita Saliba (Horizons) Xogħlijiet Oriġinali: Kotba għatTfal (Etajiet 8-12) Xogħlijiet Oriġinali: Kotba għallAdolexxenti (Etajiet 13-16) Wiċċ Imb Wiċċ mal-Verità ta' Carmel G. Cauchi (BDL) Djamantini ta' Kulleġġ Santa Klara, Sekondarja Pembroke (Kulleġġ Santa Klara, Sekondarja Pembroke) Esperjenza Unika, Love ta' Jacqueline Mizzi (Horizons) Traduzzjoni: Kotba għat-Tfal (Etajiet 0-7) X'Qed Tara? ta' Rachel Portelli (Merlin Publishers) – traduzzjoni ta' Cosa Stai Guardando? ta' Marica Bersan (illustrazzjonijiet ta' Claudio Cerri) Bertu l-Bebbuxu Supereroj ta' Clare Azzopardi (Merlin Publishers) – traduzzjoni ta' Berlingot Est un Superhéros ta' Virginie Hanna (illustrazzjonijiet ta' Amandine Piu) Ġakki l-Pirata ta' Clare Azzopardi (Merlin Publishers) – traduzzjoni ta' Zafo le Petit Pirate! ta' Virginie Hanna (illustrazzjonijiet ta' Michel Boucher) Kamilla Tixtieq Familja Ġdida ta' Clare Azzopardi (Merlin Publishers) – traduzzjoni ta' Camille veut une nouvelle famille ta' Yann Walcker (illustrazzjonijiet ta' Mylène Rigaudie) Lupu Lupettu ma Jridx Jimxi Aktar ta' Clare Azzopardi (Merlin Publishers) – traduzzjoni ta' Le Loup Qui ne Voulait Plus Marcher ta' Orianne Lallemand (illustrazzjonijiet ta' Éléonore Thuillier) Vjoletta ta' Loranne Vella (Merlin Publishers) – traduzzjoni ta' Violeta ta' Abril Calero (illustrazzjonijiet ta' Monsurós) Traduzzjoni: Kotba għat-Tfal (Etajiet 8-12) Il-Leġġenda ta' San Ġorġ u d-Dragun ta' Pierre J. Mejlak (Merlin Publishers) – traduzzjoni ta' La llegenda de Sant Jordi i el Drac ta' Laura Vaqué (illustrazzjonijiet ta' Núria Aparicio) 13 Il-Festival Nazzjonali tal-Ktieb F'xejra li ilna naraw minn mindu l-Fiera Nazzjonali tal-Ktieb saret ilFestival Nazzjonali tal-Ktieb, l-ammont ta' viżitaturi u l-parteċipazzjoni tal-esibituri għall-edizzjoni tal-2016 tal-festival laħqet quċċata ġdida b'aktar minn 30,000 żjara u numru rekord ta' attivitajiet edukattivi u kulturali mwettqa mill-Kunsill Nazzjonali tal-Ktieb, għaqdiet mhux governattivi, pubblikaturi, ħwienet tal-kotba u entitajiet pubbliċi. Bħas-soltu, kull filgħodu fost ilġimgħa kien riżervat għat-tfal taliskola u studenti bi programm varjat u divertenti mħejji mis-sottokumitat talKunsill, immexxi minn Patrick Decelis. L-istudenti ngħataw vawċer ta' tliet ewro sabiex isarrfuh f'kotba millposti tal-festival, żieda ta' ewro fuq l-edizzjoni tal-festival tal-2015. Dan jirrifletti r-rieda tas-sena li għaddiet sabiex ikun hemm investiment akbar fl-aspett edukattiv tal-festival bħala parti mill-Istrateġija Nazzjonali talLitteriżmu adottata mill-Ministeru għall-Edukazzjoni u l-Impjiegi. Biex iżomm mal-bidla strateġika bħala festival, mhux biss fiera talkotba oħra, il-festival tal-2016 kellu programm mimli attivitajiet. Ilpubblikaturi u parteċipanti oħrajn kienu mħeġġa sabiex jużaw il-posti tagħhom biex fihom jorganizzaw attivitajiet għal qarrejja ta' kull età, bħal-laqgħat mal-awturi, tnedijiet talkotba u preżentazzjonijiet tal-kotba, attivitajiet fejn sar iffirmar ta' kotba u wirjiet ta' drama. Kellna rispons qawwi u entużjażmu mill-parteċipanti, fejn indikaw li fehmu u qablu bis-sħiħ malirwol li tajniehom bħala parteċipanti f'dak li ċertament huwa wieħed millaktar avvenimenti kulturali importanti tal-pajjiż. Min-naħa tagħna, ma qgħadniex lura milli nżidu l-kontenut kulturali u edukattiv tal-festival. Saru għadd ta' konferenzi, kemm mill-Kunsill innifsu u kemm ma' entitajiet oħrajn. Bħala kelliema ġew mistiedna esperti u 14 professjonisti Maltin kif ukoll barranin. Barra minn hekk, bħala parti mill-isforz tagħna biex ikollna kuntatt u ninvolvu l-pubbliku aktar f'dawn l-attivitajiet, għamilna enfasi aktar qawwi fuq ilkampanja ta' reklamar tagħna. Fittixna aktar modi ta' reklamar, b'użu estensiv ta' gazzetti, radju u programmi tat-televiżjoni, u l-internet. Fil-fatt, m'hemmx dubju li l-festival tal-2016 intlaħaq mill-pubbliku aktar minn kwalunkwe edizzjoni li saret qabel. Il-kampanja ta' reklamar għall-festival tal-2016 infirxet ukoll lil hinn minn xtutna f'attentat li, b'mod inkoraġġanti, kien ta' suċċess sabiex jiġbed viżitaturi barranin lejn l-avveniment. Għallewwel darba, ħsibna biex inwasslu l-messaġġ bl-użu ta' rivisti intelletwali u kolti u pubblikazzjonijiet għal waqt it-titjiriet f'xejra li x'aktarx se tiżdied hekk kif il-parteċipazzjoni talbarranin mistennija tikber sew fissnin li ġejjin. Għall-festival tas-sena l-oħra, minbarra l-parteċipazzjoni ta' żewġ ħwienet tal-kotba Franċiżi minn Pariġi, u numru ġmielu ta' pubblikaturi Sqallin, kellna wkoll il-parteċipazzjoni tal-ambaxxata Spanjola f'konferenza dwar Cervantes, bl-għan li jiġi mfakkar l-400 anniversarju mill-mewt talawtur ċelebri Spanjol. Il-preżenza ta' lingwi barranin fil-Festival tal-Ktieb hija fattur importanti ta' kontribuzzjoni għall-valur kulturali ġenerali talavveniment, imma nemmnu wkoll li parteċipazzjoni barranija fil-festival, minbarra li żżid il-valur kulturali tal-festival, se tkun ta' benefiċċju wkoll għas-suq lokali minħabba li trawwem skambju kulturali, toħloq opportunitajiet għall-proġetti ta' kooperazzjoni transnazzjonali u tgħin fil-promozzjoni tal-letteratura Maltija barra minn Malta. Problema waħda dwar il-festival, li x'aktarx taffettwa edizzjonijiet futuri, hija l-kwistjoni li nsibu postijiet alternattivi fejn norganizzawh. Ilna neżaminaw u naraw x'nistgħu nagħmlu għal xi żmien issa minħabba l-fatt li kemm l-għadd ta' parteċipanti kif ukoll l-għadd ta' viżitaturi qed jiżdied kull sena. M'għandniex xi ngħidu, din mhux xi ħaġa li faċli taqta' linja dritta dwarha u ssolviha malajr minħabba li l-vantaġġi u l-iżvantaġġi ta' sit propost jeħtieġu analiżi bir-reqqa. Madankollu, nafu fiċ-ċert li l-post eventwalment se jinbidel minħabba l-bżonn ta' aktar spazju għall-posti u ż-żieda fl-għadd ta' parteċipanti. Kburin bil-fatt li tul dawn l-aħħar snin il-festival sar avveniment lil hinn minn sempliċiment fiera qisha bażar u ssawwar f'festival li jiċċelebra l-kultura tal-kotba u jagħti pjattaforma lill-pubblikaturi, l-għaqdiet mhux governattivi u entitajiet pubbliċi sabiex jippreżentaw lilhom infushom flirwol tagħhom bħala aġenti kulturali. Permezz tal-evidenza ta' żieda flammont ta' viżitaturi u parteċipazzjoni minn pubblikaturi Maltin u barranin, għandna biex nemmnu li l-festival se jkompli jevolvi f'pilastru kulturali ewlieni ta' importanza u valur transnazzjonali. Lista tal-parteċipanti fl-edizzjoni tal-Festival Nazzjonali tal-Ktieb tal-2016: AGIUS & AGIUS Ltd. AHMADIYYA MUSLIM JAMAAT MALTA AKKADEMJA TAL-MALTI BDL BOOKENDS BOOKMARK BRONK PRODUCTIONS LTD ĊAK DAR TAL-PUBBLIKAZZJONI QUM DEER PUBLICATIONS EDE BOOKS FARAXA PUBLISHING FRENCH EMBASSY / LIBRAIRIE "LA BOUCHERIE" PARIS / BIBLIONEF FRIENDS OF THE NATIONAL ARCHIVES GĦAQDA TAL-MALTI – UNIVERSITÀ HERITAGE MALTA PUBLISHING HORIZONS ISTITUTO ITALIANO DI CULTURA KITE GROUP MALTA LIBRARIES MELI BOOKSHOP MELLIEĦA LOCAL COUNCIL MERLIN LIBRARY MERLIN PUBLISHERS MIDSEA BOOKS LTD | KLABB KOTBA MALTIN MILLER DISTRIBUTORS LTD PANDORA SKS PUBLISHERS UPTREND PUBLISHING 15 16 London Book Fair Il-Kunsill Nazzjonali tal-Ktieb ħa sehem fil-London Book Fair 2016 fejn, għat-tieni sena konsekuttiva, ipparteċipa b'posta prominenti mimlija b'għażla kbira ta' Melitensia li tinkludi kotba rebbieħa tal-Premju Nazzjonali tal-Ktieb flimkien ma' wħud mill-aktar pubblikazzjonijiet ta' proża riċenti u kotba ta' referenza ta' kwalità minn pubblikaturi Maltin. Għall-2016, il-KNK ikkollabora ma' Klabb Kotba Maltin u l-editur Terence Portelli fuq żewġ antoloġiji ta' siltiet tradotti għall-Ingliż minn kotba ta' poeżija u ta' proża rebbieħa tal-Premju Nazzjonali tal-Ktieb – żewġ pubblikazzjonijiet separati blisem Beyond a Satin Sea u Under a Tangerine Sky li ġew imqassma b'xejn lil min attenda l-London Book Fair u pubblikaturi interessati fil-proġett. Il-posta serviet ukoll bħala lok għarrappreżentanti minn Gutenberg Press Ltd u kienet miftuħa għall-pubblikaturi u l-entitajiet relatati Maltin kollha li xtaqu jużaw l-ispazju bħala lok komuni għal-laqgħat. Flimkien ma' Chris Gruppetta minn Merlin Publishers u Joseph Mizzi minn Midsea Books, il-KNK ippreżenta seminar bl-isem The Maltese Book Market. Wara l-preżentazzjoni mill-pubblikaturi u l-Kap Eżekuttiv, Mark Camilleri, il-kelliema laqgħu xi mistoqsijiet minn dawk preżenti fludjenza dwar Malta u x-xena letterarja promettenti f'pajjiżna. Disponibbli għal kulħadd fil-Poetry Pavillion tal-London Book Fair kien hemm ukoll tliet xkafef b'kotba talpoeżija Maltija. F'avveniment separat Keith Borg, Antonella Axisa u Antoine Cassar qraw għażla ta' poeżiji bil-Malti u bl-Ingliż fil-Globe Theatre Stage li kien armat fl-istess paviljun talLondon Book Fair. Fuq l-istess palk ittellgħet ukoll Shakesperience – ir-reċtar ta' għażla ta' siltiet mid-drammi ta' Shakespeare tradotti f'lingwi differenti. L-attriċi Antonella Axisa rreċtat silta middiskors ta' Lady Macbeth tradotta għall-Malti minn Alfred Palma u diretta minn Immanuel Mifsud. Fl-aħħar ġurnata tal-fiera fil-Literary Translation Centre tal-LBF2016, ġie mħabbar uffiċjalment li Clare Azzopardi ntgħażlet bħala waħda mit-10 New Voices from Europe – parti mill-proġett Literary Europe Live organizzat minn Literature Across Frontiers u kofinanzjat mill-Creative Europe Programme tal-Unjoni Ewropea. 17 18 ISBN u ISMN Il-KNK huwa l-aġent uffiċjali tal-ISBN f'Malta. Fl-2016 il-KNK lesta l-proċess tal-ikkupjar tad-dejta u metadejta passata tal-ISBN kollha f'format diġitali. Il-proċess kien diffiċli biex jitwettaq minħabba li ammont kbir ta' dejta tal-ISBN mill-amministrazzjoni preċedenti kienet nieqsa. Il-KNK ma rnexxilux isib id-dejta nieqsa kollha, imma ħafna mid-dejta nġabret b'suċċess. Meta d-dejta kollha disponibbli kienet miġbura, ġiet imnedija fuq database elettronika online li hija aċċessibbli għall-pubbliku mingħajr ħlas. Is-sit ingħata format sempliċi sabiex ikun jista' jintuża kemm jista' jkun b'mod faċli. Dan jippermetti tiftix permezz tal-awtur, sena ta' pubblikazzjoni, titlu taxxogħol jew pubblikatur. Id-database tista' tkun aċċessata minn din il-ħolqa: http://www.isbndatabasemalta.org Bħala rigal tal-ewwel tas-sena lill-pubbliku, biddilna xi ftit id-database sabiex id-dejta tkun tista' titniżżel f'format miftuħ – dan jippermetti lill-utenti sabiex joħolqu u jniżżlu r-riżultati tat-tiftix tagħhom bħala rapporti f'format Excel. Minbarra l-ISBN, il-KNK huwa responsabbli wkoll għaddistribuzzjoni tal-ISMN, in-numri standard li b'mod uniku jidentifikaw il-pubblikazzjonijiet notati tal-mużika minn madwar id-dinja kollha, kemm jekk disponibbli għallbejgħ, għall-kiri jew mingħajr ħlas – kemm jekk huma silta, partitura, jew element minn sett multimedjali. Madankollu, għall-kuntrarju tal-ISBN, l-ISMN huma relattivament ftit li xejn magħrufa fis-suq lokali, fatt li konna konxji dwaru għal xi żmien. Aħna għażilna li nirrimedjaw dan billi nagħtu preżentazzjoni lill-baned tal-irħula u l-bliet lokali fis-sala Girolamo Cassar (Lukanda Excelsior, Il-Furjana) fl-10 ta' Ottubru 2016. Ir-rispons li kellna kien wieħed pożittiv ħafna u jagħtina t-tama li d-distribuzzjoni tal-ISMN din is-sena se taqbad ritmu. Aħna tal-fehma li d-distribuzzjoni talISMN f'Malta hija importanti ħafna għar-regolarizzazzjoni u l-arkivjar tal-pubblikazzjonijiet mużikali tal-baned li s'issa qatt ma kienu arkivjati mill-istituzzjonijiet pubbliċi. Biċċa xogħol oħra kienet it-traduzzjoni tal-manwal tal-ISBN għall-Malti li jinstab ukoll fis-sit internazzjonali tal-Aġenzija Internazzjonali tal-ISBN. 19 Il-Festival tal-Ktieb fuq il-Kampus L-Għaqda tal-Malti – Università, u l-Kunsill Nazzjonali tal-Ktieb organizzaw it-tielet edizzjoni tal-Festival tal-Ktieb tal-Università, magħruf aħjar bħala l-Festival tal-Ktieb fuq il-Kampus. Il-Festival sar mill-5 sas-7 ta' April – miftuħ għall-pubbliku mid-9:00 sas-14:00 u mill-16:00 sat-tard. Fost id-diversi pubblikaturi u distributuri li pparteċipaw fl-edizzjoni tal-Festival tas-sena l-oħra bl-ispazju għall-posti u għażla ta' kotba tagħhom stess kien hemm: BDL, EDE, Faraxa, Horizons, Inizjamed/Edizzjoni Skarta, Sensiela Kotba Soċjalisti (SKS), u Students Philosophical Society b'firxa wiesgħa ta' kotba dwar ilfilosofija. Twettqu diversi attivitajiet, minn sessjonijiet ta' ħidma sa films, minn qari sa diskussjonijiet, u l-bqija. L-attivitajiet kienu mmexxija minn Mark Scicluna u Moira Zahra, ESO, Insite, Faraxa Books, KSU (Kummissjoni tal-Edukazzjoni), Highlight Arts, Inizjamed, Glen Calleja, Għaqda tal-Malti, Trevor Żahra, Fat Lady Productions, Akkademja talMalti, Il-Kunsill Nazzjonali tal-Ilsien Malti, Taħżiż, Aġenzija Żgħażagħ, 20 Miriam Calleja, EDE, Mistura, Michael Spagnol, Graphic Novel Society, u DESA. Tul it-tlett ijiem tal-Festival, il-Librerija tal-Università fetħet il-bibien tagħha għall-istudenti u l-viżitaturi b'sensiela ta' attivitajiet interessanti u żjajjar f'postijiet anqas aċċessibbli tallibrerija. Kienet opportunità unika għall-istudenti u dawk li jixtiequ jkunu studenti sabiex jiffamiljarizzaw irwieħhom mal-aktar għodda importanti ta' riċerka fuq il-kampus. Il-mistiedna speċjali tal-festival tas-sena l-oħra kienet il-kittieba Iżlandiża Gerður Kristný, li pparteċipat f'attivitajiet speċjali skedati f'kull waħda mit-tlett ijiem u inkludiet sessjoni ta' ħidma relatata mal-kitba mill-ġdid tal-Mitoloġija Nordika. 21 22 Kollaborazzjoni mal-PBS Fl-2016, il-KNK (Kunsill Nazzjonali tal-Ktieb) kompla bix-xogħol ta' kollaborazzjoni mill-qrib mal-PBS fuq żewġ inizjattivi li bdew fl-2015: il-Konkors għall-Films Qosra tal-KNK u l-PBS, u l-programm ta' kull ġimgħa Xi Qrajt Dan l-Aħħar? Il-Konkors għall-Films Qosra tal-KNK u l-PBS huwa konkors miftuħ għal timijiet li jagħmlu films qosra bil-Malti b'tul ta' bejn 15 u 20 minuta msejsa fuq novella Maltija ppubblikata. Biex japplika, it-tim irid jissottometti skript kif ukoll Pjan tal-Proġett li jinkludi rendikont finanzjarju. Il-proposta magħżula tirċievi €7000 bħala finanzjament mill-KNK kif ukoll għajnuna loġistika u teknika, fil-forma ta' ħaddiema u apparat, mingħand ilPublic Broadcasting Services (PBS) għall-produzzjoni tal-film. Il-KNK se jalloka wkoll għotja ta' €1000 lill-awtur tan-novella oriġinali bħala kumpens għall-użu tal-istorja tiegħu. Ir-rebbieħ tal-konkors jiġi deċiż minn bord ta' aġġudikazzjoni kompost minn ġurija maħtura mill-KNK u millKap tal-Programmi tal-PBS. Matul il-perjodu tal-produzzjoni, it-tim irid iżomm kuntatt mal-KNK u malPBS biex ikun żgurat li l-proġett qed jiżviluppa skont il-proposta u skont ilkriterji u r-regoli tal-applikazzjoni. Ir-rebbieħ tal-Konkors għall-Films Qosra tal-KNK u l-PBS tal-2016 kien Ryan Gatt bl-addattament tan-novella 'Il-Kompliċi' ta' Walid Nabhan millġabra ta' novelli Lura d-Dar u Ġrajjiet Oħra li ma Ġrawx (Klabb Kotba Maltin, 2009), li kien magħżul minn ġurija magħmula minn Charles Calleja Storace, Andrei Vella Laurenti u Ruben Zammit (li jirrappreżenta l-PBS). Il-film intwera għall-ewwel darba waqt ilFestival Nazzjonali tal-Ktieb 2016. Il-proġett l-ieħor li għaddej bħalissa mal-PBS huwa Xi Qrajt Dan l-Aħħar?; programm qasir ta' erba' minuti fejn personalità lokali li għandha x'taqsam mas-suq lokali tal-pubblikazzjoni – awtur, pubblikatur, illustratur, eċċ. – titkellem ma' Antonella Axisa, ilpreżentatriċi tal-programm, dwar ktieb li tkun qrat riċentament jew qed taqra bħalissa. Il-programm jixxandar kull ġimgħa matul l-aqwa ħin, fit-tmienja neqsin għaxra, fuq TVM. Sabiex ikun hemm aktar produzzjonijiet ta' films ibbażati fuq letteratura Maltija l-illobbjar tal-Kunsill Nazzjonali tal-Ktieb kien kruċjali sabiex il-PBS jalloka l-fond tal-films tiegħu għall-fondi bbażati fuq letteratura Maltija. 23 24 Il-Konkors ta' Kitba Letterarja g a - g a ag Kull sena, Aġenzija Żgħażagħ flimkien mal-Kunsill Nazzjonali tal-Ktieb jorganizzaw 'Il-Konkors ta' Kitba Letterarja għaż-Żgħażagħ'. Dan huwa konkors li jagħżel, jippremja u jippubblika rumanzi bil-Malti miktuba għal qarrejja adolexxenti. Sottomissjonijiet għal dan il-konkors jesploraw temi relatati mas-sitwazzjonijiet varji li jiffaċċjaw iż-żgħażagħ f'dan ilperjodu ta' ħajjithom. L-intenzjoni ta' dan il-konkors hija li tiżdied il-letteratura għall-adolexxenti u ż-żgħażagħ. Fiċ-ċerimonja ta' premjazzjoni, li saret nhar il-Ħamis, 11 ta' Frar, 2016, fil-Youth Village ta' Aġenzija Żgħażagħ f'Santa Venera, tħabbru r-rebbieħa tal-konkors tal-2015: Rita Saliba bil-manuskritt tagħha 'Il-kulur tal-lellux' u Roberta Bajada bil-manuskritt 'Termini u Kundizzjonijiet Japplikaw'. Iċ-ċerimonja kienet preseduta mill-Onor. Chris Agius, Segretarju Parlamentari għar-Riċerka u Innovazzjoni, Żgħażagħ u Sport. Wara din ħriġna espressjoni ta' interess għall-pubblikaturi sabiex jippubblikaw ir-rumanzi rebbieħa. Dawn ir-rumanzi ġew stampati u qegħdin fil-proċess ta' pubblikazzjoni. 25 Vja i relatati ma' xog ol u xog ol internazzjonali Fil-qadi ta' wieħed mill-irwoli l-aktar importanti tiegħu – dak li jippromovi l-letteratura Maltija lil hinn minn xtutna – il-Kunsill Nazzjonali tal-Ktieb ma qagħadx lura milli jisfrutta kull opportunità sabiex jiżgura r-rappreżentazzjoni Maltija fil-fieri internazzjonali tal-kotba u konferenzi, u li jiskopri l-possibbiltajiet kollha li jsib pubblikaturi barranin għat-traduzzjonijiet ta' poeżija u proża bil-Malti. Il-Kunsill Nazzjonali tal-Ktieb jagħmel ħafna xogħol internazzjonali matul is-sena. Hemm żewġ raġunijiet ewlenin wara dan ix-xogħol kollu – l-esportazzjoni ta' kotba ppubblikati lokalment fil-format fiżiku u l-esportazzjoni tagħhom bħala materjal għat-traduzzjoni u għallpubblikazzjoni minn pubblikaturi barranin. Mill-2016 'l hawn estendejna x-xogħol internazzjonali tagħna b'mod konsiderevoli. Bdejna mmorru lejn pajjiżi differenti, naħdmu fuq proġetti ġodda u nagħmlu kuntatti ġodda. L-enfasi prinċipali taxxogħol internazzjonali tagħna tibqa' 26 fuq il-London Book Fair, fejn fl2016 ipparteċipajna għat-tieni sena konsekuttiva. Is-sena li għaddiet irnexxielna ninnegozjaw lok aħjar minn tas-sena l-oħra għall-posta tagħna. Nistgħu nżommu l-posta b'mod permanenti bil-kundizzjoni li nibqgħu nipparteċipaw fil-Book Fair fuq bażi regolari kull sena. Il-Kap Eżekuttiv, Mark Camilleri, mar ilFiera tal-Ktieb ta' Abu Dhabi u l-Fiera tal-Ktieb ta' Sharjah, fil-biċċa l-kbira a spejjeż tal-għaqda ospitanti. Waqt dawn iż-żjarat hu ftiehem fuq proġetti u konnessjonijiet bejn il-pubblikaturi u awturi Għarab u Maltin. Il-Kunsill Nazzjonali tal-Ktieb ħa sehem f'fiera tal-kotba filLussemburgu, fejn inbiegħu kotba ppubblikati f'Malta. Wara l-fiera tal-kotba, il-Kap Eżekuttiv qabad ilferrovija u mar Brussell sabiex jiltaqa' ma' awturi Maltin u jkollu laqgħat malistituzzjonijiet internazzjonali relevanti. Il-Kap Eżekuttiv żar ukoll Frankfurt għal darbtejn: darba għall-Fiera tal-Kotba ta' Frankfurt u darb'oħra sabiex jiltaqa' ma' kuntatti Ġermaniżi meħtieġa għal illobbjar internazzjonali. Importanti ħafna kien il-vjaġġ relatat max-xogħol li għamel il-Kap Eżekuttiv fi Vjenna , l-Awstrija, fejn attenda għal- Laqgħa Ġenerali Annwali tal-ISBN u hemmhekk ippreżenta l-offerta tagħna sabiex nospitaw il-Laqgħa Ġenerali tal-ISBN fl-2018 f'Malta, liema offerta kienet ta' suċċess Bejn is-7 u l-10 ta' Diċembru, il-Kunsill tal-Arti għal Malta fi New York flimkien mal-Kunsill Nazzjonali tal-Ktieb ippreżentaw il-poeta u kittieb Malti kontemporanju Immanuel Mifsud – rebbieħ tal-European Union Prize for Literature (2011) u l-Premju Nazzjonali tal-Ktieb għall-Proża (2002, 2015) u għall-Poeżija (2015) – tul il-festival New Literature from Europe fi New York. Il-festival huwa wieħed mill- aktar festivals rispettati fi New York fil-qasam tat-traduzzjoni u jilqa' bosta kittieba ta' suċċess kif ukoll kittieba ġodda minn madwar l-Ewropa. Fil-15 ta' Ottubru l-Professur Henry Frendo attenda konferenza f'Catania fejn ippreżenta pubblikazzjoni talmibki Frans Sammut, La Storia dei Cavalieri di Malta. Il-parteċipazzjoni tal-Professur Frendo saret bilkollaborazzjoni tal-Kunsill Nazzjonali tal-Ktieb. Barra minn hekk, il-Kunsill Nazzjonali tal-Ktieb kien qed jaħdem biex jappoġġja tradutturi Għarab li wrew interess li jitgħallmu l-Malti bil-għan li jsiru tradutturi ta' letteratura Maltija għall-Għarbi. Nemmnu li investiment bħal dan huwa siewi u għandna kull intenzjoni li nkomplu naħdmu aktar f'dan il-qasam fis-snin li ġejjin. Vjaġġ ieħor ta' importanza kien dak tal-Professur Laura Falzon fejn żaret l-American Book Expo. Il-Professur Falzon, li tirrappreżenta lill-Kunsill għall-Arti fi New York, aċċettat li tirrappreżenta l-Kunsill Nazzjonali talKtieb fl-American Book Expo sabiex isiru kuntatti ma' pubblikaturi millIstati Uniti. 27 28 Inizjattivi Ohra Il-KNK ħa ħsieb li għal darb'oħra jorganizza l-Konkors ta' Kitba – Letteratura għaż-Żgħażagħ. Ladarba r-rapport jiġi stampat, ir-riżultati se jiġu ppubblikati. Il-KNK iservi wkoll bħala l-amministratur tal-ħlasijiet talJeddijiet tas-Self Pubbliku lill-awturi Maltin. Mis-sena li għaddiet 'l hawn, il-ħlasijiet per capita żdiedu. Il-KNK ħa sehem ukoll f'diversi avvenimenti popolari, inkluż il- Jum tal-Lingwi u avvenimenti oħra li saru f'diversi lokalitajiet minn organizzazzjonijiet privati. Il-KNK dejjem lest li jikkollabora ma' entitajiet privati u pubbliċi sabiex jippromovi xogħlu u l-aġenda tiegħu. Attivitajiet oħrajn li nbdew is-sena li għaddiet jinkludu kampanji ta' reklamar u avvenimenti ta' qari. Fuq kollox, il-KNK dejjem huwa impenjat li jagħmel pressjoni lill-Gvern u anke entitajiet privati għall-interessi tal-awturi u tal-pubblikaturi.